LidanRubinov/Halacha-QA huggingface dataset:
שאלה: מעות צדקה לבית הכנסת: לכבוד הרב! 1. האם נתינת מעות בקופת בית הכנסת נחשבת לצדקה, לענין "ואני בצדק אחזה פניך"- צדקה לפני התפילה? 2. במידה וכן, האם זו אותה מדרגה כמו נתינת צדקה לעניים או ללומדי תורה? (נפ"מ לשליחות לנתינת כסף לצדקה- להיכן עדיף לשים) 3. במידה ולא, האם נתינת מעות לבית הכנסת יש בה צד חיוב (עבור השימוש, או מצד שותפות), או לכה"פ חובה מוסרית? ובשורות טובות לרב ולכל עם ישראל.
תשובה: 1. כן, וכך נהוג בהרבה בתי כנסיות. 2. כשנותנים לבית הכנסת זה בדרך כלל לשימוש הציבור, לניקיונו ולחשמל, ולכן גם זה נחשב צדקה מאחר וזה לשימוש הציבור.
שאלה: אני בעל אתר אינטרנט: אני בעל אתר אינטרנט ויש לי מס שאלות: 1. האתר פועל בשבת אך מרוויח סכום קבוע לחודש מהפירסומים - לא לפי יום האם זה מותר? (לגבי פתיחת האתר בשבת,נאמר לי כי מותר מכיוון שאני לא אחראי לרשעים שנכנסים בשבת לא בגלל זה אני אסגור את האתר, רוצים לחלל שיחללו). 2. המפרסמים אצלי בוחרים איזה פרסומות יהיו באתר ולא תמיד הפרסומות צנועות, לפעמים כן לפעמים לא ואין לי אפשרות לשנות זאת. אני לא מסתכל על הפרסומות באתר שלי, כולל הצנועות. מה עושים במצב כזה? האם זו עברה שלי? אני רק שם קוד ולפעמים הקוד הזה מציג פרסומות צנועות ולפעמים לא זה לא קשור אליי.
תשובה: 1. בגלל שאתה לא עושה שום מעשה בידיים- זה ר. 2. מכיוון שזה אתר שלך- גם אם תרויח פחות בגלל שלא תפרסם פרסומות לא צנועות- ככה צריך, כדי שלא לסייע לפרסומות לא צנועות. אתה צריך לדרוש מהמפרסמים שלא יפרסמו אצלך פרסומות לא צנועות.
שאלה: אזכרה בלילה או ביום: כאשר עורכים אזכרה לנפטר ומתפללים מנחה וערבית בבית הכנסת, האם תאריך האזכרה הוא בתפילת מנחה או בערבית?
תשובה: תלוי מהו יום הזיכרון - אם הוא ביום, מנחה קובעת. ואם הוא ביום המחרת, העיקר בערבית.
שאלה: שמיעת שירים בספירת העומר: אני מאוד אוהבת לשמוע שירים וזה סוג של בריחה עבורי. בדר"כ אני שומעת שירים משמחים ומקפיצים וזה נורא מעודד אותי, במיוחד עכשיו שאני בתקופה לחוצה מאוד של לימודים. הבעיה היא שעכשיו בספירת העומר יש את האיסור של שמיעת מוסיקה משמחת וזה ממש ממש מצער אותי ומכניס אותי למצב רוח כבד ודיכאוני. אני מקפידה מאוד על הלכות אבל זה קשה לי מאוד. יש מוצא?
תשובה: רק שירי ריקוד, כגון: שירי חתונות, אסורים.
שאלה: אבלות על אחות חורגת: האם אבל על אחות (חורגת) בתוך 30 יום יכול לצפות בטלויזיה לקרוא עיתון לשמוע רדיו?
תשובה: על אחות חורגת (שאין אתה שום קשר דם לא מהאב ולא מהאם) לא חייבים באבלות מצד הדין, אך צריך להביע צער לפי שיקול הדעת.
שאלה: איסור הסתכלות בנשים: 1. מהי ההנאה האסורה בהסתכלות האם רק זנות או כל הנאה (בדקתי בעצמי ולדעתי בכל הסתכלות על אשה יש הנאה ולו הקטנה ביותר)? 2. מהו האיסור להרהר בנשים האם רק מעשה עבירה ממש ודברים הקשורים לכך או אפ לדמין פני אשה? 3. מה הדין לגבי הסתכלות על אשה לשם סקרנות וכדו וכנראה תהיה הנאה או בטוח תהיה הנאה (כלו מסתכל לא לשם הנאה אך יודע שיהנה או ספק לו.האם זה קשור להנאה הבאה לו לאדם בעל כרחו)? 4. כשהולך במקום שעלולות להיות נשים האם חייב להוריד את העינים או רק כשראה אשה יוריד(כנראה הראיה תוביל הנאה מסוימת)? 5. בשידוכין. לאחר שהמראה החיצוני טוב לדעתו, האם מותר להסתכל כדי ליצור אווירה נעימה וכן מה הדין בשיחות נפש כדי ליצור קירבה לפני הנישואין? (אנא כבוד הרב אשמח מאוד אם התשובת יהיו מוסברות ומובנות אני נמצא במאבק תמידי אשר מכניס אותי לעצבות נוראה וביחד עם הספקות הללו זה רק מחריף. מצטער על הטרחה ו )
תשובה: יש מדרגות בצניעות ויש מה שנראה מעיקר ההלכה. אם המדרגות גורמות לעצבנות או פגיעה בדרך ארץ אזי ינהג כמו עיקר ההלכה. 1. לא רק זנות אסורה אלא הנאה מכל מבט על אישה שהיא אסורה לאדם. אולם הנאה באה ממבט ממושך. מבט חטוף וראשוני בהעברה בעלמא אין בו איסור. האיסור הוא להמשיך להסתכל בשביל להנות. 2. אסור להרהר בכל דבר שהוא אסור לעשות. לכן אסור לדמיין פני אישה שהיא אסורה לך ובהרהור בפניה אתה שוב נהנה והרהר בדבר אסור. אולם להרהר על מבט מותר, כגון, רק איך היא נראית שלא על מנת להנות מותר. 3. אם מסתכל ולא ממשיך להביט כדי להנות אלא רק ראה פניה בהעברה בעלמא מותר. אולי אתה צודק שההנאה המועטת היא כהנאה שבאה בעל כורחו ולא נחשב שאני עושה מעשה של הנאה. 4. באופן בסיסי לא יסתכל על פני נשים ללא צורך. לא חייבים להוריד את העניים אבל לא יתמקד במבט על נשים. 5. ניתן בשיחה להסתכל בלי להתבונן אלא כדרך מדברים במבט רגיל. אין ליצור קשר נפשי על ידי מבט ארוך לפני הנשואין.
שאלה: כיבוד הורים בשאילת שאלות: אם אני רוצה לשאול שאלה את רבי או תלמיד חכם אחר והוא מכיר את הורי, והשאלה מציגה את הורי באור שלילי (ואפילו אם הוא אובייקטיבי וידוע לעיני כל), האם זה ר? לדוגמא: אבי מחלל שבת בפרהסיא האם הוא אינו מצטרף לזימון.
תשובה: להציג את השאלה בלי שמות, בצורה אנונימית מבלי להזכיר שהשאלה היא עליו, וכך מתחמק מהצגתם באור שלילי. לדוגמא ישאל: האם בן שאביו מחלל שבת יכול לצרפו לזימון.
שאלה: ספירת העומר - עד מתי?: עד איזו שעה ניתן לברך ספירת העומר עם ברכה בלילה, עלות השחר או הנץ או מוקדם יותר?
תשובה: עד עלות השחר עם ברכה. ואם שכח ולא הספיק לספור בלילה, יספור ביום בלי ברכה. בהמשך הימים יספור
שאלה: דמי תיווך ללא סיכום מראש: לרב! מכרנו דירה באמצעות מתווך. המתווך מעולם לא הסכים איתנו על מחיר מסויים עבור עבודתו. ההנחה שלנו היתה שדמי תיווך משולמים ע"י מי שיקנה את הדירה, ואילו אנו (המוכרים) פטורים מדמי תיווך. זאת ועוד, אנחנו חשבנו שעצם הבחירה שלנו בו כמתווך, ושעצם מכירת הדירה באמצעותו מהווה תמורה למאמציו. חשוב לציין, שמחשבתינו התבססה על שמועה שדי רווחת בציבור, ולפיה הקונים משלמים ואילו המוכרים מצ פרים את המתווך בעצם הבחירה בו. לאחר המכירה נתגלעה אי הבנה בינינו לבין המתווך. הוא טען שהוא מצפה שנשלם לו ת מלא (בין אחוז וחצי לשני אחוזים מהמחיר של העיסקה, כשם ששילמו לו הקונים). מה דעת ההלכה? האם אנו מחוייבים לציפיות שלו? האם מכיוון שלא טען כלום מלכתחילה - אין לו פתחון פה בדיעבד. האם החוק קובע או מנהג המקום? מה לעשות? חשוב לי לציין שהצענו לו טיפ של חמשת אלפים שקלים, אך הוא נעלב. כמו כן חשוב לציין שהוא טרח והשקיע במכירת הדירה אולם אנו סברנו שהוא עושה זאת כדי לזכות בדמי התיווך מצד הקונים. מראש וברכת השם.
תשובה: עליכם לשלם לו כמקובל או לפנות לדין תורה.
שאלה: כשרות חלב גמלים - נאקה: האם מותר לשתות או לאכול מוצרים שנעשו מחלב נאקה נקבת הגמל. אמנם ידוע שכל היוצא מן הטמא וגו ולדוגמא נגדית מביאים את דבש הדבורה המותר. מה התשובה לעניין חלב הנאקה?
תשובה: חלב נאקה אסור באכילה. דבש הדבורה מותר מאחר ותהליך עשייתו נעשה בכיס חיצוני.
שאלה: שמירת הלשון: השאלה שלי היא בעניין שמירת הלשון. אני הייתי בשיעור אצל רבנית מסויימת והיא דיברה על שמירת הלשון. מה שהיא בעצם אמרה זה שאם פלוני אומר משהו על אלמוני כדרך אגב זה נחשב כלשון הרע אבל אם צדיק יאמר זאת זה לא נחשב לו לשון הרע, אפילו שהוא אומר את את אותו הדבר עם אותה כוונה ואותה צורה. אז מה זה בעצם לשון הרע? אם אני אהיה צדיקה ואני אומר דברים שבפי אחרים זה ייחשב לשון הרע, אז אני פטורה?בבקשה תסביר לי מה זה לשון הרע, ומה ההבדל ביני לאחרים?
תשובה: ב"ה לפני שנים היה צדיק גדול מאוד, רבי ישראל מאיר הכהן מראדין, שלקח על עצמו תפקיד חשוב מאוד, לברר את דיני איסור לשון הרע, ולהזהיר את האנשים שלא יכשלו באיסור חמור זה. איסור זה מברר לנו את הכח הגדול שיש בדיבור שלנו, וכפי שנאמר "מות וחיים ביד הלשון". שמירת הלשון מאוד חשובה כדי לשמור על חברה מתוקנת, חברה בה כל אחד מסתכל בעין חיובית על הזולת ומשתדל לעזור לו. לכן חשוב מאוד ללמוד את הלכות שמירת הלשון, באופן מסודר וברור, וכך לשמור על הדברים. כיום ישנם מקורות רבים שבהם אפשר למצוא את ההלכות האלו באופן נח וברור, וזה מאוד חשוב. לצערי הרב אינני מכיר את החילוק הזה שאמרה הרבנית, שלא נתקלתי בו מעולם. לפי הידוע לי, לפי התורה איסור זה של לשון הרע שווה בכולם, ואין הבדל בין אחד לבין השני. אם יש היתר מסוים, ההיתר צריך להיות לכולם, ואם לא, ודאי שגם אדם גדול וצדיק אסור לו לעשות זאת. הבדל אחד יכול להיות והוא שבדרך כלל אדם צדיק וגדול בתורה יודע להישמר מאיסורים, ואף מאיסור לשון הרע, ולכן מסתבר שדיבורו הוא על פי היתר מסוים. ואף שפעמים לנו האנשים הקטנים קשה לראות את ההבדל, בדרך כלל יש הבדל משמעותי שגורם להבדל הלכתי. לכן אם אנו נתקלים באירוע כזה, אנו יכולים וחשוב שנפנה אל הרב או אל הרבנית ונשאל אותם מדוע אין במה שנאמר איסור לשון הרע. כמובן שדברים אלו צריכים להיעשות לא בתור הערה אלא בתור רצון לשמוע ולהבין, מתוך רצון אמיתי לברר, ומתוך ענוה טבעית זכה וטהורה. אז הדברים שלנו יתקבלו נכון, ופעמים רבות שנזכה ללמוד מכך ולהתקדם. אל תהססי לשאול, תורה היא וללמוד אנו צריכים, ואדם שאינו שואל לא לומד וזה מאוד חבל. לכן שאלי, וישמחו לעזור לו. בברכת הצלחה רבה, והיי חזקה הרב יצחק גרינבלט Zahig1 gmail.com
שאלה: זמן דליקת החנוכיה והשמן הראוי להדלקה: 1. כמה זמן צריכה לדלוק חנוכיה לדעה המחמירה ביותר מבחינת דקות? 2. מהם השמנים המובחרים להדלקה? האם כל שמן זית נחשב מובחר? מראש
תשובה: 1. מעיקר הדין, הנרות צריכים לדלוק עד חצי שעה לאחר צאת הכוכבים. יש המהדרים לתת שמן בכמות כזו שידלקו הנרות כל עוד יש אנשים ברחובות שרואים את הנרות. ("עד שתכלה רגל מן השוק"). זמן זה משתנה כמובן ממקום למקום ויש שכתבו שבערים הגדולות הוא עד עשר בלילה. 2. מצוה מן המובחר להדליק בשמן זית. גם שמן זית 'למאור'- שאינו ראוי לאכילה- נחשב כמצוה מן המובחר. ומיעוט הפוסקים כתבו שלכתחילה יש להדליק דווקא בשמן זית הראוי לאכילה.
שאלה: שיפוצים בעומר: האם מותר להתחיל בשיפוצים בעומר ויימשכו חודשיים?
תשובה: מותר לשפץ את הבית בספירת העומר.
שאלה: כפרה על הטעיית כשרות: הטעתי אישה בכשרות מאכלים, המאכל כשר אך לא בכשרות שהיא מקפידה. איך אני יכולה לכפר על כך?
תשובה: לחזור וללמוד הלכות כשרות (יצא לאחרונה ספר בהיר ומסודר "ואכלת ושבעת" של הרב אלישיב קנוהל - מומלץ), ולהימנע להבא מהכשלה.
שאלה: מי שנולד לאבא גוי: אמי יהודיה ואבי גוי. האם אוכל להתחתן כהלכה עם יהודי, והאם כל מי שנולד לאב גוי הוא כופר (כאילו אין לא עדה) או לא יהודי?
תשובה: אתה יהודי ותוכל להתחתן עם יהודיה. אם אתה מאמין, אינך כופר חלילה אם אמך גדלה אותך לפי מנהג עדתה, אתה שייך לעדת אמך. אם לא, אין לך עדה מסוימת. אם גדלת וחונכת בעדה מסויימת, אתה שייך לאותה עדה. אם לא, אתה צריך לבחור בעדה מסויימת.
שאלה: רמאות בקניית רכב: האם מותר לסוחר רכב לשקר למישהו שמוכר רכב בקשר למצבו האמיתי של הרכב שלו הסוחר רכב הוא הקונה ומספר למוכר מיליון שקרים שהאוטו שלו לא שווה כלום כדי לקנות אותו בזול ולמכור אחר כך במחיר האמיתי? האם זאת הבעיה של המוכר שלא בדק עם עוד קונים ומותר לסוחר לעשות את זה? האם זאת רמאות של הסוחר רכב שהוא "עובד" על המוכר?
תשובה: בודאי שאסור, בין במכירה או בקנייה אין להונות ולשקר.
שאלה: הלל ביום העצמאות שאינו בזמנו: לכבוד הרה"ג דוד חי הכהן שליט"א א. רציתי לשאול מה התוקף של דחיית או הקדמת יום העצמאות. ניחא ביום שקבעו גדולי ישראל לא לומר תחנון ולקרוא הלל, אבל אם אינו בזמנו מהיכא תיתי לבטל את התחנון ולקרוא הלל? ב. עוד רציתי לשאול, האם אין כאן בעיה של מוסיף על תיקון חכמים בקריאת הלל שלם שלא בזמנו, שהרי בר"ח ובחוה"מ פסח אנו מדלגים כדי לא להוסיף על תקנת חכמים? ג. כמו כן רציתי לשאול, אם ההקדמה או הדחייה מועילים, מדוע נמנעים מאמירת תחנון בשני הימים? מאוד אודה על צירוף מקורות הלכתיים לכל הנ"ל.
תשובה: א. כמו שראינו בפורים שחל בשבת אפשר להקדים את קריאת המגילה, ולסעוד ביום ראשון ושלושת הימים ימים טובים. וכן ראינו בכתובות שאם עשו סעודה לשמחת החתונה אפילו אחרי שבעת ימים אפשר לברך שהשמחה במעונו. ב. הטעם שמדלגים בר"ח מפני שזה מנהג ולא דין, ובפסח מפני שאין לשמוח במפלת האויבים, אבל על נס זוהי תקנת נביאים לומר הלל גמור, וכך כתב רבינו יונה בפרק שני בברכות. ג. כמו בפורים משולש, בשני הימים לא אומרים תחנון.
שאלה: זכויות יוצרים בהיבט של מקח לחצאין: לכבוד הרה"ג דב ליאור שליט"א רציתי לשאול את מעכת"ר בענין זכויות יוצרים, כשלא מדובר בהורדה מהאינטרנט ואני רוצה לצאת מתוך נק הנחה שאין דינא דמלכותא, כגון: שאדם נמצא בחו"ל במשטר שאין בו דינא דמלכותא, האם מותר להעתיק מדיסק או מספר וכד כשהיוצר רשם עליו שלא להעתיק, האם אין כאן משום מכר לחצאין, כלומר שהוא מכר את הדיסק רק למטרת שימוש בו ולא למטרת העתקה וכשאתה מעתיק אתה למעשה משתמש בדיסק שלא ברשות? כמו מי שקיבל מעות ע"מ שיקנה בהם בגדים בלבד, שאם קונה בהם מזון הוא עובר על דעת הבעלים,כלומר, נמצא שהבעלים יש לו רשות להחיל איסור שמוש בחפץ שהוא מוכר לחצאין. בסיכום: האם באופן הנזכר לעיל יהיה מותר להעתיק כיון שאין ההעתקה גזל ממשי וגם אין ההעתקה גורמת פחת בדיסק כלל שנאמר שהוא משתמש בחפץ שלא כפי דעת בעלים או שאסור מחמת שהוא תנאי במכירה ועושה שימוש בחפץ שנמכר לו רק למטרה מסוימת שלא כפי דעת הבעלים ונמצא שזה גזל ממש ככל שואל שלא מדעת אע"פ שאינו גורם פחת בחפץ. אשמח אם הרב ירחיב בענין זה ויוכל לצרף גם מקורות.
תשובה: לצורך מסחרי, גם במקום שאין דינא דמלכותא יש בעיה גדולה להעתיק גם אם אין בעייה של חוקי המדינה, כמו שאמרת יש בעיה מדין זכויות יוצרים. המקור, יש דין שהמשתמש ברכוש חברו שלא בידיעתו ושלא בהסכמתו חייב לשלם לו.
שאלה: שבעה על אח חורג: אח חורג של אבי נפטר. ביום הזיכרון הם קמים מהשבעה. האם אבי יכול ללוות אותנו ביום העצמאות (יום אחרי השבעה) להר שאנחנו רוצים להראות לילדים?
תשובה: על אח חורג שאין בינו לאבלים אחריו שום קרבת דם, לא מאב ולא מאם, אין חובת אבלות מצד הדין אך יש תחושת צער טבעית. הכל תלוי בהרגשתו.
שאלה: כפיית החזר חוב בבית דין: ידיד שלי, שהיה אדם אמיד וירד מנכסיו, ביקש ממני הלוואה בסכום גדול, וביקש שאעזור לו לעמוד על רגליו כדי שיפתח עסק חדש. הוא הבטיח לי שיחזיר ההלואה ב-4 תשלומים בכל 3 חודשים. לאחר שהפציר בי חודשים רבים, נעניתי לבקשתו ולקחתי הלוואה מהבנק והבית שלי הוא ערב להלוואה זו. בעצם לקחתי משכנתא מהבנק לטובת הלווה. הלווה שילם 3 פעמים את ההחזר המשכנתא ולאחר מכן נעלם, והסתבר ממכרים שהוא ביזבז את הכסף, ולא פתח עסק כלל, ומלכתחילה רימה אותי. אני במצב גרוע. אם אתבע אותו לדין תורה, האם ביה"ד כשיוברר לו שהוא רימה אותי מלכתחילה, יוכל לכפות עליו לשלם לי את ההלוואה?
תשובה: בית הדין במדינת ישראל אינו יכול לכפות לבוא להתדיין לפניו, אלא אם כן ישנה הסכמה של שני הצדדים, החותמים על הסכם בוררות המחייב על פי החוק. במידה ושני הצדדים אכן הסכימו וחתמו על הסכם בוררות בבית הדין, פסק הדין מחייב אותם מבחינת החוק, ואם הנתבע חוייב בת ואינו רוצה לשלם, ניתן להוציא לו צו עיקול נכסים דהיינו "הוצאה לפועל". לכן, עצם הדיון תלוי בהסכמת הצד השני לבוא להתדיין בבית הדין, ואם מסרב לבוא בית הדין אינו יכול לדונו אך נותן לתובע רשות בכתב ללכת לתובעו בערכאות. לפי דין התורה, לווה שאין לו אפשרות לשלם, אסור למלווה ללחוץ עליו שישלם, שנאמר "לא תהיה לו כנושה". אולם, אם אין וודאות שאכן אין לו ויתכן שיש לו אך מסתיר וכדומה, אין איסור. כמו כן, רק על ממון המוגדר כהלוואה יש איסור אך על חוב מחמת מכירה או שכר עבודה וכדומה לא חל האיסור. לכן, עליך לנסות לתובעו בבית דין, ואם לא יבוא, יתנו לך רשות לתבוע בערכאות. בהצלחה. הרב ניר אביב
שאלה: הכשרת הכלים לאחר בשר לא חלק: אימי קיבלה בשר טחון כשר אך לא חלק. בתי אוכלת חלק. האם הכנת קציצות קבב בכלים הביתיים תפסול את הכלים ואצטרך להכשירם? במידה ואכין קבב המבורגר על מצלה רשת, מה דין הכלים צלחות מזלגות? בני חושש לכשרות בשעת צליה על מצלה פח מנוקב, שאין להניח כבד ובשר בו בזמן, האם זה נכון? על תשובותיכם
תשובה: לא חייבים להכשיר כיון שאין זה בטוח שזה טרף, אמנם אם רוצה להחמיר יכול להכשיר. אם מותר לצלות כבד עם בשר יש מחלוקת בין הפוסקים. נהגו האשכנזים להחמיר והספרדים מקילים, ואם ספרדי רוצה להחמיר יכול בתנאי שלא יזלזל באלה שמקילים.
שאלה: אכילת תותי עץ: כיצד ניתן לאכול תותי עץ? האם שטיפה במים מספיקה? האם קיים חשש לתולעים?
תשובה: וברכת ד' תותי עץ נגועים מאד ואין לאכלם אלא לאחר בדיקה מורכבת מאד, דהיינו לפרק את פרי לשטוף היטב בין חלקי הפרי, על כן מומלץ לא לאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אזכרה ממש דחוף!: מור אבי ע"ה נפטר בא תמוז באיזה תאריך עושים אזכרה? בעליה לקבר אחרי אמירת התהילים כאשר אין לי מניין, האם מותר לי להגיד קדיש על אלה שנמצאים בבית-קברות? ואם אין מניין גם בכל הבית קברות האם גם מותר לי להגיד?
תשובה: אם השנה הראשונה היא מעוברת, האשכנזים עושים את האזכרה בתאריך הפטירה והספרדים בתום י"ב חודש. בשנים רגילות האזכרה בתאריך הפטירה. רק עם יש מניין לידך אפשר לומר קדיש.
שאלה: נשרף לי האוטו - לברך הגומל?: אתמול בערב נסעתי בדרכי חזרה מהעבודה. פתאום השתחררה דוושת הגז ולא יכולתי לנסוע יותר. יצאתי מהאותו והתקשרתי למוסכניק שלי. תוך כדי השיחה איתו האותו התמלא עשן ובשנייה התלקח לגמרי. האירוע ארע בשכונה חרדית שבה היו חלק שאמרו שאני צריכה לברך והיו כאלה שלא. מה עלי לעשות?
תשובה: ברוך ה'! אם היית בסכנה את צריכה לברך. גם אם לא, אם את ספרדיה את צריכה לברך.
שאלה: בעניין כשרות שמיובא מגרמניה : יש ברשותי קפה נמס מיובש בהקפאה שיובא מגרמניה מתוצרת: דויטש אקסטרקט - המבורג גרמניה. היבואן: ליימן שליסל בע מ מרח נחל פולג 5 א. תעשיה יבנה. ועל תווית מודבקת כתוב: כשר פרווה בהשגחת הרב לוי ברזילי ובאישור הרבנות הראשית ישראל. האם אכן ניתן לסמוך על כשרות זו?
תשובה: ניתן לסמוך על כשרות זו.
שאלה: טיול בימי השלושים: לאחר השבעה, ביום השמיני, תוכנן מראש עם אב המשפחה שנמצא בחודש אבלות לטייל באזור הררי. האם מותר לאבל לטייל עם בני המשפחה? ברצוני לציין שלא יהיו סימני שמחה, כגון: מוסיקה, ותהיה התרחקות מקהל.
תשובה: אם זה טיול במסגרת של קבוצה - אין לאבל לטייל איתם.
שאלה: נפילת תפילין עם הטלית: התפילין שלי נפלו עם כל הערכה (התיק בד שמכיל בתוכו גם את הטלית). האם גם במצב שכזה יש צורך לצום לתת צדקה?
תשובה: תפילין שנפלו עם תיקם אין צריך לצום אולם ראוי לתת צדקה.
שאלה: זריקת לחם למיחזור: במודיעין יש פרויקט חדש של מיחוזר, במסגרתו פסולת אורגנית מולכת לפח מיוחד ומועברת למיחזור כקומפוסט. האם מותר לזרוק לחם (עטוף בניילון) לפח מיוחד שכזה או שעדיף לעטוף ולזרוק לפח רגיל?
תשובה: מיחזור למאכל עדיף. כגון: פרורי לחם למטרות בישול שונות וכדו'. עכ"פ, גם מיחזור כללי עדיף מהשלכה לאשפה.
שאלה: הופעה משותפת : האם לבנים ובנות מותר להיות על במה משותפת. נגיד להקה שגבר שר, ונגיד יש בלהקה שתי בנות שמנגנות, והגברים- אחד שר ואחד על תופים זה אפשרי? כל עוד הקהל הוא בהפרדה נשים בנפרד וגברים בנפרד.
תשובה: אם הבנות לא שרות, אלא רק מנגנות- זה לא נורא, זה לא כ"כ צנוע, אבל זה לא נכלל בגזרות ח של ענייני הצניעות.
שאלה: אפיית לחם בתנור חלבי: לכבוד הרב אני פותח קפה ומאפה חלבי. במקום אני אופה גם לחם פרווה. האם אני צריך ללחם תנור מיוחד או שאני יכול לאפות לחם פרווה בתנור חלבי?
תשובה: אם באותו רגע בתנור לא נאפה גם חלבי - אין שום בעיה. אם האפייה היא בזה אחר זה ובתבניות נפרדות- הלחם אפילו לא בחזקת חלבי.
שאלה: מתן שם לילד בשם הסבא : האבא של אישתי נפטר בגיל 65 ממחלה. לפני מספר שבועות חלמתי (3 פעמים) דברים נוראיים בקשר ליום שבו עושים ברית מילה. אישתי מרוקאית ואני אשכנזי והיא מאוד רוצה לקרוא לבן על שמו.(היא בהריון מתקדם) טרם סיפרתי לאישתי את החלומות כדי לא להלחיץ אותה. האם כדאי לקרוא לבן על שמו?
תשובה: מקובל ויפה לקרוא על שם הסבא. באשר לחלום, עשה הטבת חלום ותן צדקה.
שאלה: תאריך יום הולדת: נולדתי בין השמשות בין ט אייר ל-י אייר. מתי עלי לציין את יום ההולדת?
תשובה: בין השמשות זה ספק, בדרך כלל עושים מציינים את היום השני, שאז זה ודאי. (השואל לא התייחס לתאריך בר מצווה).
שאלה: אבקת מרק שלא נמכרה בפסח: האם מותר לי להשתמש באבקת מרק שעבר עליו הפסח אם לא עשיתי מכירת חמץ?
תשובה: אינני בטוח שיש שם חמץ, למרות שזה לא כשר לפסח, ולכן אם לא כתוב שיש קמח או גלוטן לא צריך לחשוש.
שאלה: בצל בשרי בצלחת חלבית: חתכתי בצל בסכין בשרי והנחתי אותו בצלחת מפלסטיק חלבית נקיה ולאחר מכן הכנסתי אותו לתבשיל פרווה בסיר בשרי. (לא השתמשתי ב24 שעות לפני לחיתוך דבר בשרי עם הסכין) מה דין הכלים ומה דין התבשיל?
תשובה: לתבשיל יש להתייחס כבשרי. בשאר הכלים אין כל בעיה (הצלחת נשארה חלבית)
שאלה: נגינת בנות בדרבוקה מול הוריהן בהופעה: אני מלמד בבי ס ממ"ד יסודי תורני לבנות והתבקשתי לשאול על ידי מחנכת כיתה ו : למסיבת הסיום מתוכנן קטע נגינה של תופי דרבוקה, האם מותר לבנות (רובן לאחר גיל מצוות) לנגן בלבוש צנוע כמובן, מול ההורים?
תשובה: אם הן לא רוקדות אלא יושבות במקום אחד, מותר.
שאלה: להזכיר אדם חי באזכרה: האם ראוי באזכרת 30 בקבר, כשאומר דברי זכרון על המנוחה, מתוך כך ברצוני כבדרך אגב - ממש במילה, לדבר בזכות אישה צדקת שסעדה את המנוחה במסירות מופתית. האם זה מותר?
תשובה: מותר וראוי לתת הכרת הטוב למי שסעד את הנפטר.
שאלה: מנהג (?) החאלקה: בנינו מתקרב לגיל שלוש, ואנו מתחילים לחשוב על מנהג(?) ה"חאלקה". נשמח לדעת מה דעת הרב על מנהג(?) זה, וכן מה עניינו ומקורותיו.
תשובה: אין לזה מקורות בספרות התלמודית, ולכן לא ידוע לי על מקורות. זהו מנהג יפה מהדורות האחרונים, שעל ידו מחנכים את הילד לפיאות, והיו שנהגו אפילו לטרוח וליסוע למירון. נוהגים להתחיל לחנך מאז את הילד בהלבשת ציצית, שכבר יודע לשמור על ניקיון.
שאלה: נטילת ידיים אחר בית קברות: איך נוטלים ידיים אחר שהולכים לבית קברות? כמו שנוטלים בבוקר? והאם אסור להיכנס לבניין קודם לכן? על זמנך.
תשובה: לכתחילה נוטלים מתוך כלי שש פעמים לסרוגין כמו בבוקר. אם אין כלי אפשר לכתחילה ליטול בלא כלי. נוהגים לא להיכנס לבית לפני שנוטלים. כשיש בזה קושי עדיף להיכנס לבנין ציבורי (בית כנסת וכד') וליטול שם. ואם אין אפשרות אחרת אפשר אף להיכנס לביתך הפרטי וליטול שם. אם היית רק בהלויה ולא נכנסת לבית הקברות ולא היית בתוך ד' אמות (שני מטר) של המת המנהג ליטול ידים אולם הדינים יותר קלים ואפשר להקל יותר בכניסה לבית וכו'. בשורות טובות
שאלה: נתינת שובר מתנה בשבת: האם מותר לתת בשבת שובר מתנה לאיש דתי שברור שהוא לא ישתמש בו בשבת?
תשובה: חכמים אסרו להקנות בשבת אפילו במתנה ואפילו לא ישתמש בו בשבת, שזה כמקח וממכר. אפשר לזכות בערב שבת על ידי אדם אחר לצורך מקבל המתנה, וכך יוצא שבשבת לא מקנים לו דבר חדש אלא מביאים לו מה שכבר שייך לו, רק היה בינתיים אצל הנותן בפקדון. אפשר גם אם לא הקנו מערב שבת, לתת בשבת כדי שהזכייה בחפץ תהיה רק במוצאי שבת.
שאלה: לתת יד בניתוח קיסרי: האם במהלך ניתוח קיסרי שנעשה לפני התחלת הצירים מותר לתת יד לאשה, הרי אין במצב זה "פתיחת הקבר" כלל? ואם כן, מתי בדיוק נאסרים?
תשובה: אם אין שום פתיחה - מותר.
שאלה: להתגלח בעומר לכבוד ברית מילה: בעז"ה בימים אלו אמור להיוולד לנו בן, והברית כנראה תיערך בימים שלפני ל"ג בעומר. אני ספרדי, האם מותר לי להתגלח ולהסתפר לקראת הברית?
תשובה: מותר להתגלח לכבוד הברית. שיהיה בשעה טובה, הרב בנימין במברגר
שאלה: נתינת שם לבת: האם מותר לתת את השם אילת- השחר לבת שנולדה ביום השואה (יום שני)? הפרוש שאני מכיר לשם הוא : א. גאולתם של ישראל. ב.כינוי לאסתר המלכה. האם יש עוד משמעות? כי שמעתי שמועה שלא כדאי לקרוא בשם הזה, והאם ניתן לחכות עד יום העצמאות (יום שלישי הבא) ע"מ שגם הסבא וסבתא יוכלו להיות בעלייה לתורה בה ניתן את השם? כך הם ביקשו. אשמח לקבל תשובה לפני שבת.
תשובה: שם מצוין וכולו ברכה ללא חשש. אפשר לחכות ליום העצמאות כדי שיתאים השם גם לאיילת השחר של עם ישראל.
שאלה: חברה שנפטרה: חברה שלי נפטרה השנה בגיל 23 מדום לב. קראו לה אלה. אני אמנם מאוד צעירה ולא מתכננת להביא ילדים בשנים הקרובות אבל מאז שקיבלתי החלטה לקרוא לבת שתהיה לי בשמה לזכרה השם שלה רודף אותי ואני חייבת לדעת אם זה תקין לקרוא לילדה שלי על שמה. אני חייבת לציין שאני מבית חילוני אבל השאלה הזאת מפריעה לי בצורה שלא ציפיתי לה אז החלטתי לשאול בכל מקרה. על העזרה.
תשובה: לא נהוג לקרוא לילדים על שם אדם שמת בצעירותו ובמיוחד ממחלה או דבר דומה, שאין בזה סימן טוב. אם קיבלת עליך את זה בנדר, כדאי לפנות לרב באופן אישי בכדי שיתיר לך את הנדר. ובעזרת ה', כשתיוולד לך ילדה תוכלי להנציח את חברתך בשם דומה או שם אחר המזכיר לך אותה.
שאלה: מכונת קפה "נספרסו": יש במקום עבודתי מכונת קפה שבה ניתן להכין נס קפה הפוך קפוצ ינו. במכונה יש יציאת 3 צנורות: 1 קפה, 2 שוקו, 3 חלב. האם לאחר ארוחה בשרית ניתן לשתות קפה הפוך שאינו מכיל חלב? נ.ב אני דואג לנקות את קצה צינורית החלב לפני הכנת הקפה כדי שבטעות לא טיפול טיפה שנישארה שם.
תשובה: אם לא נכנס ממש חלב אין לחשוש.
שאלה: זמני תפילות ותפילין: אשמח לדעת מה הם זמני התפילות ( שחרית,מנחה,ערבית) ולפי מה הם נקבעים? שאלה שנייה: באילו שעות אפשר להניח תפילין? האם אפשר להניח תפילין בזמן מנחה?
תשובה: ב"ה שמחתי מאוד לקבל את מכתבך, ואשתדל לעזור לך בכל מה שאוכל. זמני התפילות וזמן תחילת הנחת התפילין מפורסמים בלוחות השנה השונים. לדוגמא באתר יש לוח שנה שבו יש פירוט של כל הזמנים האלו באופן מאוד מסודר. אתה מוזמן להיכנס ולראות. אינני יכול לכתוב לך שעה מדויקת לדברים אלו הואיל והם משתנים מזמן תחילת היום וסופו. בזמני התפילות אנו הולכים לפי דבר הנקרא שעה זמנית, שהיא שעה שמשתנה לפי אורח אור היום. בחורף הימים קצרים יותר, וממילא גם שעות אלו קצרות יותר, ואילו בקיץ הימים ארוכים יותר, ואף שעות אלו ארוכות יותר. יש אפשרות לחשב את הדברים, אך היום מאוד זמינים לוחות שנה שכבר עשו לנו את המלאכה הזו באופן הנפלא ביותר. דבר אחד מתוך הדברים ששאלת, שלעניות דעתי לא מפורש שם, זה לגבי סוף זמן הנחת תפילין, והנחת תפילין בתפילת מנחה. לפי ההלכה אפשר להניח תפילין מתחילת הזמן (לפי המפורש בלוח) ועד שקיעת החמה (מפורט גם כן בלוח). אשמח לעזור לך עוד בכל מה שאוכל. תרגיש חופשי לפנות אלי ישירות אל כתובת האימייל שלי, ואשתדל לעזור לך. הרב יצחק גרינבלט Zahig1 gmail.com
שאלה: גילוח לפני ברית ביום ראשון בספירת העומר: ב"ה אכניס את בני בבריתו של אאע"ה ביום ראשון, בימי ספירת העומר. אני רוצה להסתפר ולהתגלח לכבוד הברית ולא יהיה לי זמן ביום ראשון עצמו. האם להסתפר ולהתגלח במוצ"ש או שמכבוד השבת עדיף לעשות זאת כבר ביום שישי?
תשובה: נחלקו בכך הפוסקים. אך אפשר לצרף את הדעה הדעה שבלא"ה תגלחת מותרת לכבוד שבת (בה"ל בהל' חודש אב בשם הגרעק"א ) ולהתיר תגלחת לכבוד שבת. אולם זאת בתנאי שמדובר באדם לא שעיר והתגלחת לשבת תספיק גם ליום א', כי אם יצטרך להתגלח גם ביום א' א"א לצרף לכך את השבת.
שאלה: בירור לגבי ל"ג בעומר השנה: 1) האם מותר לי להסתפר ולהתגלח כבר ביום ששי? אני אשכנזי. 2)מתי הכי מוקדם אפשר להכין את המדורה ולהדליק את המדורה, והאם אפשר כבר בשקיעה או 18 דקות אחרי השקיעה להדליק את המדורה או להכין אותה?
תשובה: 1. מותר. 2. אין להדליק כלל מדורות במוצאי שבת אלא לדחותן ליום ראשון בערב. באופן עקרוני, אין לעשות כל מלאכה וגם לא שום הכנה משבת לחול אלא לאחר צאת השבת לגמרי לפי הלוחות ואחרי הבדלה.
שאלה: רעש ילדים בחצר משותפת: הילדים שלי משחקים בכדור בחצר המשותפת של הבנין (לא בין 2-4), שכן בקומה מעל טוען שהרעש מפריע לו. ניסיתי להגיע איתו להסכמה על שעות שלא יפריע לו שישחקו אך הוא לא מוכן. רציתי לדעת, האם יש איסור מצד ההלכה לילדים לשחק בחצר?
תשובה: נראה שלא. אם זה לא בשעות המנוחה אין סיבה למנוע מהילדים לשחק.
שאלה: עבודת ה : בנערותי היה לי מעין הרגל שבמצבים של התלבטות הייתי פותחת באקראי ספר קודש כלשהו(בד"כ ספר שלמדתי באותה תקופה) והייתי מוצאת בו "תשובה" ללבטי. ברוב המקרים הדברים בספר היו ממש קשורים לאותה התלבטות. כמובן,שעשיתי זאת בתמימות ולא מתוך לימוד קבלה וכדומה. לפני מספר חודשים,התברר לי שאני בהריון והסתקרנתי מהו מין העובר. פתחתי באקראי בחומש שהיה לפני ונפתח לי בדיוק הפסוק: "כי ילד יולד לנו בן ניתן לנו." (מההפטרה). א. איך להתייחס לתופעה הזו? האם זה רק מקרה שהפסוק קשור לשאלה? זה קורה לי הרבה פעמים שאני מקבלת "תשובה" לשאלות בדרך זו.(אין לי מושג עדיין מהו באמת מין העובר) ב. האם יש איסור "לפתוח" ספרים (בתמימות)? מראש!
תשובה: יתכן ובאמת ד' ענה לך מתוך תמימותך אך יתכן שהתשובות הם פרי מקרה ולכן לא כדאי לעשות מעשה עפ"י תשובות אלו, כדאי שאם יש צורך אמיתי להתפלל לד' שיתן עצה טובה ואז אחרי התפילה אפשר גם לפתוח תנ"ך ולקבל עצה טובה דרך התנ"ך ואין בזה איסור.